CELEX: 62022CN0002
Language: sk
Date: 2022-01-03 00:00:00
Title: Vec C-2/22: Návrh na začatie prejudiciálneho konania, ktorý podal Landgericht Erfurt (Nemecko) 3. januára 2022 – HK/Allianz Lebensversicherungs AG

4.4.2022   
            
            
               SK
            
            
               Úradný vestník Európskej únie
            
            
               C 148/11
            
         
      Návrh na začatie prejudiciálneho konania, ktorý podal Landgericht Erfurt (Nemecko) 3. januára 2022 – HK/Allianz Lebensversicherungs AG
      (Vec C-2/22)
      (2022/C 148/17)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landgericht Erfurt
      
         Účastníci konania pred vnútroštátnym súdom
      
      
         Žalobca: HK
      
         Žalovaná: Allianz Lebensversicherungs AG
      
         Prejudiciálne otázky
      
      
                  1.
               
               
                  Bráni právo Únie, najmä článok 31 tretej smernice o životnom poistení (1) a článok 15 ods. 1 druhej smernice o životnom poistení (2), prípadne v spojení s článkom 38 Charty základných práv Európskej únie, vnútroštátnej úprave, podľa ktorej sa úplné spotrebiteľské informácie poskytnú až následne k žiadosti spotrebiteľa, teda s poistnou zmluvou („model poistky“)?
                  V prípade, ak je odpoveď na túto otázku kladná: Vyplýva už z tejto skutočnosti právo spotrebiteľa vzniesť námietku, to znamená právo na zrušenie poistnej zmluvy so spätnou účinnosťou?
                  Mohla by takémuto právu brániť námietka zániku práva alebo zneužitia práva, alebo pre uplatnenie práva existuje iné, napríklad časové ohraničenie?
               
            
                  2.
               
               
                  Má sa poisťovateľovi, ktorý spotrebiteľovi neposkytol žiadne alebo len nesprávne poučenie o práve vzniesť námietku, zakázať, aby sa odvolal voči právam spotrebiteľa, ktoré z toho vyplývajú, ako najmä právo vzniesť námietku zániku práva, zneužitia práva alebo uplynutie času?
               
            
                  3.
               
               
                  Má sa poisťovateľovi, ktorý spotrebiteľovi neposkytol žiadne, alebo len neúplné a nesprávne spotrebiteľské informácie, zakázať, aby sa odvolal voči právam spotrebiteľa, ktoré z toho vyplývajú, ako najmä právo vzniesť námietku zániku práva, zneužitia práva alebo uplynutie času?
               
            
         (1)  Smernica Rady 92/96/EHS z 10. novembra 1992 o koordinácii zákonov, iných právnych predpisov a správnych opatrení týkajúcich sa priameho poistenia (životné poistenie) a o zmene smerníc 79/267/EHS a 90/619/EHS (tretia smernica o životnom poistení) [neoficiálny preklad] (Ú. v. ES L 360, 1992, s. 1).
      
         (2)  Druhá smernica Rady 90/169/EHS z 8. novembra 1990 o koordinácii zákonov, iných právnych predpisov a správnych opatrení, týkajúcich sa priameho poistenia (životné poistenie) a o uľahčení účinného vykonávania slobody poskytovať služby, ako aj o zmene smernice 79/267/EHS [neoficiálny preklad] (Ú. v. ES L 330, 1990, s. 50).